
1. Ընթացիկ իրավիճակը և իրավական ակտի ընդունման անհրաժեշտությունը
«Հայաստանի Հանրապետության կառավարության մի շարք որոշումներում փոփոխություններ և լրացում կատարելու մասին» ՀՀ կառավարության որոշման նախագիծը (այսուհետ՝ Նախագիծ) մշակվել է համաձայն ՀՀ վարչապետի 2026 թվականի հուլիսի 1-ի N 591-Ա որոշման հավելվածի 1-ին կետի։
 Նախագծի ընդունումը պայմանավորված է «Քաղաքացիական ծառայության մասին» օրենքում փոփոխություններ կատարելու մասին» 2026 թվականի մայիսի 7-ի ՀՕ-182-Ն օրենքի ընդունմամբ։
[bookmark: _GoBack]Վերոնշյալ օրենքով կատարված փոփոխություններով՝ «Քաղաքացիական ծառայության մասին» օրենքից նախատեսվել է հանել պաշտոններ զբաղեցնելու համար նախատեսված տարիքային շեմը։ Կատարված փոփոխություններն ուժի մեջ կմտնեն 2026 թվականի օգոստոսի 15-ից։ Նշվածով պայմանավորված՝ անհրաժեշտ է օրենքով կատարված փոփոխություններից բխող փոփոխություններ կատարել մի շարք այլ իրավական ակտերում՝ այդ ակտերից ևս նախատեսելով հանել քաղաքացիական ծառայության պաշտոններ զբաղեցնելու համար նախատեսված տարիքային շեմի մասով կարգավորումները։ Մասնավորապես, փոփոխություններ է անհրաժեշտ կատարել ՀՀ կառավարության 2018 թվականի դեկտեմբերի 27-ի N 1520-Ն, 2018 թվականի հուլիսի 10-ի N 792-Ն, 2018 թվականի դեկտեմբերի 27-ի N 1554-Ն, 2018 թվականի  նոյեմբերի 15 N 1287-Ն և 2019 թվականի  հունվարի 31-ի  N 73-Ն որոշումներում։

2. Առաջարկվող կարգավորման նպատակը
Նախագծով նախատեսվում է փոփոխություններ կատարել ՀՀ կառավարության 2018 թվականի դեկտեմբերի 27-ի N 1520-Ն, 2018 թվականի հուլիսի 10-ի N 792-Ն, 2018 թվականի դեկտեմբերի 27-ի N 1554-Ն, 2018 թվականի  նոյեմբերի 15 N 1287-Ն և 2019 թվականի  հունվարի 31-ի  N 73-Ն որոշումներում՝ պայմանավորված «Քաղաքացիական ծառայության մասին» օրենքում փոփոխություններ կատարելու մասին» 2026 թվականի մայիսի 7-ի ՀՕ-182-Ն օրենքի ընդունմամբ: 

3. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, Հայաստանի  տնտեսական և ինստիտուցիոնալ վերափոխման դոկտրին, ոլորտային և/կամ այլ ռազմավարություններ.
ՀՀ կառավարության 2021-2026 թթ. ծրագրով սահմանված է, որ արժանապատիվ աշխատանքի իրավունքի իրացման նպատակով պարզեցվելու և բարելավվելու են աշխատանքային հարաբերությունների կարգավորման մեխանիզմները՝ համապատասխանեցվելով նաև ՀՀ ստանձնած միջազգային պարտավորություններին։
ՀՀ կառավարության 2021-2026 թթ. ծրագրի հիմնաքարերից մեկն էլ մարդկային կապիտալի զարգացումն է՝ ժողովրդագրական իրավիճակի բարելավմանն ուղղված ռազմավարության մշակման ուղենիշով։ ՀՀ կառավարության 17.10.2024 N 1641-Լ որոշմամբ հաստատված Հայաստանի Հանրապետության ժողովրդագրական իրավիճակի բարելավման 2024-2040 թթ. ռազմավարությամբ որպես ժողովրդագրության ոլորտում պետական քաղաքականության տեսլական սահմանված է բնակչության հավասարակշռված և կայուն կառուցվածքը՝ միտված բնակչության երկարաժամկետ մարդկային կապիտալի զարգացմանն ու կյանքի որակի բարձրացմանը։ Տեսլականի իրագործման համար սահմանված նպատակներից է հետևյալ նպատակը. «Ակտիվ, առողջ և արժանապատիվ ծերության պայմանների ապահովում՝ պետության սոցիալ-տնտեսական կյանքում ավագ սերնդի ներկայացուցիչների ներգրավմամբ ու իրենց ներուժի ավելացմամբ»։ Հիշյալ նպատակի մասնավոր նպատակներից մեկն էլ ավագ սերնդի ներուժի օգտագործումը խրախուսող միջավայրն է։
Նախագիծը որոշակիորեն բխում է նաև «Հայաստանի վերափոխման ռազմավարություն 2050» ռազմավարության 4-րդ մեգանպատակից՝ «Ստեղծենք անհրաժեշտ բոլոր պայմաններն առողջ ապրելակերպի, առողջության պահպանման, վերականգնման և արդյունավետ աշխատանքային գործունեության համար, ինչպես նաև ապահովենք պետական ամբողջական և լիարժեք հոգածություն երեխաների և անաշխատունակ խմբերի նկատմամբ:»։
Նախագիծը չի հակասում Կառավարության 2026 թվականի հունվարի 8-ի N 16-Լ որոշմամբ հաստատված՝ Հայաստանի  տնտեսական և ինստիտուցիոնալ վերափոխման դոկտրինին։

4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները
Նախագծի ընդունումը ՀՀ պետական բյուջեի եկամուտներում և ծախսերում փոփոխությունների չի հանգեցնի։

5. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է Աշխատանքի և սոցիալական հարցերի նախարարության և Վարչապետի աշխատակազմի Քաղաքացիական ծառայության գրասենյակի կողմից համատեղ:

6. Ակնկալվող արդյունքը
Նախագծի ընդունման արդյունքում համապատասխան փոփոխություններ կկատարվեն ՀՀ կառավարության 2018 թվականի դեկտեմբերի 27-ի N 1520-Ն, 2018 թվականի հուլիսի 10-ի N 792-Ն, 2018 թվականի դեկտեմբերի 27-ի N 1554-Ն, 2018 թվականի  նոյեմբերի 15 N 1287-Ն և 2019 թվականի  հունվարի 31-ի  N 73-Ն որոշումներում՝ պայմանավորված «Քաղաքացիական ծառայության մասին» օրենքում փոփոխություններ կատարելու մասին» 2026 թվականի մայիսի 7-ի ՀՕ-182-Ն օրենքի ընդունմամբ:

